Odense Adresse-Contoirs Efterretninger, 1807-05-22
Blandede Efterretninger. Tydskland. Den Svenske Charge de Affaires i Vien, Grev von Düben, har nu ved Trykken offentlig bekjendtgjort den hele Korrespondence mellem ham og den Bajerske General Wrede, der, som bekjendt, nær havde foraarsaget en Duel, samt Kongen af Sverrigs og Kongen af Bajerns derved foranledigede Skrivelser. Kilden til den hele Tvist var, at General Wrede i den Münchener Tidende havde publiceret en opsnappet Depesche fra Grev Dubentil sin Monark, hvori Generalen troede at have fundet Fornærmelser mod sig og den Bajerske Armee. J sit første Brev desangaaende fordrede Grev Düben enten Satisfaktion for Generalens ærerørige Udtryk imod ham i offentlige Blade, eller ogsaa en passende Æreserklæring. Herpaa svarede General Wrede at han ingenlunde vilde indfinde sig til nogen personlig Sammenkomst, førend Greven offentlig havde tilbagekaldet sine Beskyldninger mod ham og hans Krigere, da først kunde de mødes paa Grændsen af Bøhmen og Schlesien. Ved et Brev fra Generalen af: Marts tilmeldte han Greven til Svar paa dennes gjentag ne Udfordring, at han den 13de vilde indfinde sig i Braunau til en personlig Sammenkomst; dog blev dette forhindret ved Kongen af Bajerns Skrivelse til General Wrede, hvori han paalægger ham ingenlunde at indlade sig i nogen Tvekamp, da Kongen og Fædrelandet havde alt for store Fordringer paa hans Person, til at det kunde tillades ham, at sætte sit Liv i Fare ved et Skridt, der stred saa aldeles imod hans ædlere Bestemmelse. Endelig sluttedes den hele Katastrofe med et Brev fra Generalen, hvori han lod sin Modstander vide, at han af sin Monark var beordret til Armeen, og altsaa ikke kunde indfinde sig i det bestemte Randezvous. Ligeledes havde Kongen af Sverrig i Forveien forbudt Grev Duben at forlade Vien, og befalet ham blot at ansee Generalens Forhold med fortjent Foragt hvorved Hs. Svenske Majestæt tillige yttrede, at GeneralWredes Paastand, at det efter Krigsbrug var rigtigt at bekjendtgjøre opsnappede Depescher, var en af de vilkaarlige Maximer, hvormed man i disse Tider søger at sminke alt det, der strider mod Ærens helligste Grundsætninger. - Ved at publicere disse Aktstykker erklærer Grev Dübensin Modstanders Opførsel for et Jndgreb i den Agtelse, der altid selv under de hidsigste Krige tilkommer diplomatiske Personer: "Mine bestemte og ærefulde Opfordringer - siger han videre - bleve først besvarede med tomme Deklamationer, endelig tog Tingen en anden Vending ved Generalens Skrivelse af 7 Marts. Den Preussiske Major von Reder tilbød sig af ædelt Venskab at ledsage mig paa Rejsen, Alting var forberedt og jeg troede mig ved mine Ønskers Maal - da det hele pagnye gik overstyr ved GeneralWredes sidste Brev &c.J de Ungarske Stænders Svar paa Keiserens Proposttioner yttrede de fornemmelig det Ønske, at man ikke vilde afvige fra de gamle konstitutionelle Artikler, efter hvilke Ungarerne aldrig maae udelukkes af deres Konges KonseilDe erklærede tillige deres Afskye for Krigen, og vilde kun billige den, der var uundgaaelig nødvendig, hvorfor de inderlig ønskede at Hs. Majestæt aldrig vilde forandre sit fredelskende Sindelag. Det Ungarske Militairsystem, var efter sin Natur blot defensiv. Vel erkjendte de Nødvendigheden af en staaende Armee, men denne burde hverken være alt for stærk eller forbunden med overordentlige Udgivter, og overhovedet ikkun de tages til Soldater, som : lode sig frivillig inroullere. Endelig anmodede de Hs. Majestætom, at tage sin Residents i Ungarn, nu da han havde nedlagt den Tydske Keiserværdighed. Ved Bunzlau i Schlesten blev en fransk Proviant. vogn med 6 Heste den 9 Mai overfaldet og anholdt af 20 bevæbnede Bønder: "Denne Kreds - hedder det - udmærker sig især ved sine Røverier, og det Skjændigste er, at Jndvaanerne selv deltage deri. Prinds Hieronymus har desaarsag paalagt Staden og Kredsen Bunzlau at betale de tvende dræbte Heste og give de andre 4 tilbage inden 24 Timer, samt erstatte de franske Betjente al den Skade, de have lidt ved denne Handling. Tillige skulle Egnens fornemste Jndvaanere herefter være ansvarlige for alle forefaldende Begivenheder.